CELEX: E2014P0010
Language: hr
Date: 2014-04-08 00:00:00
Title: Zahtjev za savjetodavno mišljenje Suda EFTA-a koji je 31. ožujka 2014. podnio Žalbeni sud Eidsivating (Eidsivating lagmannsrett) u vezi s predmetom Enes Deveci i drugi protiv poduzeća Scandinavian Airlines System Denmark-Norway-Sweden (Predmet E-10/14)

21.8.2014   
            
            
               HR
            
            
               Službeni list Europske unije
            
            
               C 274/4
            
         Zahtjev za savjetodavno mišljenje Suda EFTA-a koji je 31. ožujka 2014. podnio Žalbeni sud Eidsivating (Eidsivating lagmannsrett) u vezi s predmetom Enes Deveci i drugi protiv poduzeća Scandinavian Airlines System Denmark-Norway-Sweden
   (Predmet E-10/14)
   (2014/C 274/05)
   Dopisom Sudu EFTA-e od 31. ožujka 2014., zaprimljenim u pisarnicu Suda 8. travnja 2014., Žalbeni sud Eidsivating (Eidsivating lagmannsrett) podnio je zahtjev za savjetodavno mišljenje u predmetu Enes Deveci i drugi protiv poduzeća Scandinavian Airlines System Denmark-Norway-Sweden o sljedećim pitanjima:
   
               1.
            
            
               Je li u skladu s člankom 3. stavkom 1. i člankom 3. stavkom 3. Direktive Vijeća 2001/23/EZ da poduzetnik preuzimatelj dodijeli pojedinačnim zaposlenicima obuhvaćenima prijenosom mjesto na ljestvici plaća utvrđenoj u kolektivnom ugovoru koji se primjenjuje u poduzetniku preuzimatelju, s učinkom od dana nakon što je istekao kolektivni ugovor koji se primjenjivao u poduzetniku prenositelju, čak ako je posljedica toga smanjenje plaće pojedinačnih zaposlenika?
            
         
               2.
            
            
               Ovisi li odgovor na pitanje 1. o tome je li kolektivni ugovor koji se primjenjivao na zaposlenike poduzetnika prenositelja i dalje bio na snazi kad se kolektivni ugovor preuzimatelja počeo primjenjivati na zaposlenike obuhvaćene prijenosom poduzetnika?
            
         
               3.
            
            
               Ovisi li odgovor na pitanje 1. o tome je li riječ o znatnom smanjenju plaća?